Rapid – FCSB a confirmat, încă o dată, că la un club unde domină amatorismul impus de un patron scăpat de sub control, vorbim despre Gigi Becali, succesele nu pot fi decât întâmplătoare. De fapt, în campionatul nostru modest, FCSB a ajuns pretendentă la titlu, având statutul de "chior în țara orbilor".
Numai că, sâmbătă, într-un moment crucial în lupta pentru titlu, formația din Berceni a făcut implozie. Rapid - FCSB, un "măcel fotbalistic" al cărui film a fost oferit de Adevărul aici, a arătat, în mod clar, această situație.
Iar rezultatul i-a provocat o criză de nervi lui Gigi Becali! Care a intrat în emisiunea Fanatik Superliga, moderată de Horia Ivanovici pe Prima Sport 1, și a făcut prăpăd!
Ce a declarat Gigi Becali după Rapid – FCSB?
*O partidă rușinoasă, nu dezamăgitoare. E batjocură ce s-a întâmplat, nu umilință! Ce poți să simți, dacă nu pot să aleg un singur jucător din 11? (n.r. – care să fi jucat bine la FCSB). Ei au fost o echipă de fotbal, noi n-am fost. Ei și-au dat viața pe teren, noi nu.
*Dacă Olaru, Coman, Tavi Popescu au fost zero... Nu mai spun de Târnovanu. Mă gândesc dacă mai intră el în poartă. L-aș băga pe Vlad. La primul gol, trebuia să iasă. Și la acela de la colțul scurt a greșit. E fricos. Era mingea lui.
*Coman le-a luat pe toate să tragă echipa după el. A început ca pe vremuri, să dribleze el tot. Olaru, căpitanul echipei, zero. Pe Tavi (n.r. – Octavian Popescu) îl scot, îl bag pe unu' de 16 ani.
*Prima repriză a fost a noastră. Dar am luat golul ăla pe greșeala lui Târnovanu. N-a ieșit să prindă mingea, a luat gol de la Iacob.
*N-am avut niciun jucător pe teren, nimic! E joc, trebuie bărbăție. Florinel Coman a fost zero.
*Trebuia să-l iau eu pe Krasniqi. Am vorbit cu cineva din staff că el nu joacă la CFR Cluj, dar uite ce a ajuns. În viața mea nu mai fac asta, când vreau să iau un jucător. Mi-au povestit oamenii că nu joacă la CFR, că unde joacă în locul lui Coman la FCSB? Mai te mai consulți și cu stafful. Dar acum nu mai fac asta niciodată.